సంచలన దర్శకుడు రామ్గోపాల్ వర్మ తెరకెక్కించబోతున్న ``లక్ష్మీ`స్ ఎన్టీయార్` తెలుగు సినీ పరిశ్రమలో సంచలనం సృష్టిస్తోంది. ఇంకా పూర్తి స్థాయిలో వివరాలు వెల్లడి కానప్పటికీ ఆ సినిమా హాట్టాపిక్గా మారుతోంది. తాజాగా ఈ సినిమా గురించి వర్మ మాట్లాడారు. స్నేహితుల సలహాతోనే ఎన్టీయార్ బయోపిక్ తీయాలన్న ఐడియా వచ్చిందని తెలిపారు. అయితే ఆయన జీవిత చరిత్ర మొత్తం కాకుండా.. లక్ష్మీపార్వతి ఆయన జీవితంలోకి ప్రవేశించిన దగ్గర్నుంచి సినిమా ఉంటుందని చెప్పారు. అయితే తన బయోపిక్ కోసం ఎన్టీయార్ కుటుంబ సభ్యులను కలవబోనని తెలిపారు. `ఎన్టీయార్తో ఎమోషనల్ కాంటాక్ట్ ఉన్న వాళ్లను ఆయన గురించి అడిగితే.. వాళ్లకు లాభం చేకూరే విధంగా చెబుతారు. అసలేం జరిగిందన్నది చెప్పరు. అందుకే వాళ్లను కలవలేదు.. కలవను. ఇటీవల ఎన్టీయార్ దగ్గర డ్రైవర్గా పనిచేసిన వ్యక్తిని కలిసి మాట్లాడా. పనివాళ్లను, ఆయనకు వంటి చేసిన వ్యక్తని`కూడా కలిశా. వాళ్లకే అసలైన విషయాలు తెలుస్తాయని నేను బలంగా నమ్ముతాన`ని వర్మ చెప్పారు.
sanchalana darsakudu ramgopal varma terakekkinchabothunna ``lakshmi`s enteer` telugu cinee parisramalo sanchalanam srushtistondi. inka puurti sthaayilo vivaraalu velladi kaanappatikii aa sinima hattapikga maarutondi. taajaagaa ee sinima gurinchi varma matladaru. snehitula salahaatone enteer biopic teeyaalanna idia vachindani telipaaru. ayithe aayana jeevita charitra mottam kakunda.. lakshmipaarvati aayana jeevitamloki pravesinchina daggarnunchi sinima untundani cheppaaru. ayithe tana biopic kosam enteer kutumba sabhyulanu kalavabonani telipaaru. `enteeyaartho emotional contact unna vaallanu aayana gurinchi adigithe.. vaallaku laabham chekure vidhamgaa chebutaaru. asalem jarigindannadi chepparu. anduke vaallanu kalavaledu.. kalavanu. iteevala enteer daggara driverga panichesina vyaktini kalisi matlada. panivaallanu, aayanaku vanti chesina vyaktani`kuudaa kalisa. vaallake asalaina vishayaalu telustaayani nenu balangaa nammutaana`ni varma cheppaaru.